钦定古今图书集成/明伦汇编/闺媛典/第309卷 > 皇清四十二 > 吴自诚妻胡氏
## 钦定古今图书集成/明伦汇编/闺媛典/第309卷 > 皇清四十二 > 吴自诚妻胡氏

按《歙县志》：“胡氏，吴自诚妻。自诚少攻，苦死于瘵。”

氏藏尺练于怀，誓以身殉。所亲环卫之，拊而谓曰：“若有遗娠，倘生男子，吴且有后；若死，则吴鬼馁而讵不恫汝。” 乃泣而受教。越四月，举子延支。及长，经书训诂，皆自口授，延支遂为名士。氏事舅姑最孝，家无生产，十指操作，甘旨靡缺。氏以二十二岁守志，卒年七十七。有司疏请于朝。

诏旌其闾。